**Ministru kabineta noteikumu projekta "Elektronisko smēķēšanas ierīču uzpildes mehānisma tehniskie standarti" sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta "Elektronisko smēķēšanas ierīču uzpildes mehānisma tehniskie standarti" (turpmāk – noteikumu projekts) nepieciešamību nosaka Tabakas izstrādājumu, augu smēķēšanas produktu, elektronisko smēķēšanas ierīču un to šķidrumu aprites likuma 3.panta piektās daļas 7.punkts. Projekts paredz noteikt vienotus uzpildes mehānisma tehniskos standartus visām elektroniskās smēķēšanas ierīcēm – gan nikotīnu saturošajām, gan nikotīnu nesaturošajām.  |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Tabakas izstrādājumu, augu smēķēšanas produktu, elektronisko smēķēšanas ierīču un to šķidrumu aprites likuma 3.panta piektās daļas 7.punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2014.gada 19.maijā stājās spēkā Eiropas Parlamenta un Padomes 2014.gada 3.aprīļā direktīva 2014/40/ES *par dalībvalstu normatīvo un administratīvo aktu tuvināšanu attiecībā uz tabakas un saistīto izstrādājumu ražošanu, noformēšanu un pārdošanu* (turpmāk- Direktīva 2014/40/ES). Saskaņā ar Direktīvas 2014/40 ES 29.panta 1.punktu, nacionālā līmenī tiesību aktiem, ar kuriem tiek pārņemtas Direktīvas 2014/40/ES prasības, jāstājas spēkā līdz 2016.gada 20.maijam. Direktīvas 2014/40/ES 20. panta 3. punkta g) apakšpunktā noteikts, ka elektroniskajām cigaretēm un to uzpildes flakoniem ir mehānisms, kurš nodrošina uzpildi bez noplūdes, savukārt, atbilstoši Direktīvas 2014/40/ES 20.panta 13.punktam, tehniskie standarti elektronisko cigarešu uzpildes mehānismam noteikti 2016.gada 14.aprīļa Eiropas Komisija īstenošanas lēmumā 2016/586. Savukārt Tabakas izstrādājumu, augu smēķēšanas produktu, elektronisko smēķēšanas ierīču un to šķidrumu aprites likuma (turpmāk – Tabakas likums), 3.panta piektās daļas 7.punktā tika noteikts, ka uzpildes mehānisma tehniskos standartus nosaka Ministru kabinets. Uz šī pamata tika izdoti šobrīd spēkā esošie 2016.gada 14.jūnija Ministru kabineta noteikumi Nr. 372 “Elektronisko cigarešu uzpildes mehānisma tehniskie standarti”. 2019.gada 4.aprīli tika pieņemti grozījumi Tabakas likumā, kas paredz noteikt vienotas prasības visām elektroniskajām smēķēšanas ierīcēm – gan arī uz elektroniskās smēķēšanas ierīcēm, kas pildītas ar nikotīnu saturošu šķidrumu (elektroniskās cigaretes), gan uz elektroniskās smēķēšanas ierīcēm, kas pildītas ar nikotīnu nesaturošu šķidrumu.Ņemot vērā, ka pēdējos gados pieaug elektronisko smēķēšanas ierīču lietotāju skaits, īpaši gados jaunu iedzīvotāju vidū, lai nodrošinātu visām elektroniskajām smēķēšanas ierīcēm vienotas drošuma prasības tika izstrādāts noteikumu projekts, projektā pārņemot šobrīd noteiktās prasības elektroniskajām cigaretēm un tās attiecinot arī uz elektroniskās smēķēšanas ierīcēm, kas pildītas ar nikotīnu nesaturošu šķidrumu. Lai nodrošinātu patērētāju pienācīgu informēšanu un attiecīgi mazinātu minētos elektronisko smēķēšanas ierīču neatbilstošas lietošanas riskus, noteikumu projekts nosaka nepieciešamību atkārtoti uzpildāmajai elektroniskajai smēķēšanas ierīcei un uzpildes tvertnei pievienot lietošanas instrukciju. |
| 3. | Projekta izstrādē iesaistītās institūcijas un publiskas personas kapitālsabiedrības | Nav |
| 4. | Cita informācija | Atbilstoši likuma Pārejas noteikumu 12.punktam, līdz šo noteikumu spēkā stāšanās dienai, bet ne vēlāk kā līdz 2020.gada 31.augustam ir piemērojami Ministru kabineta 2016.gada 14.jūnija noteikumi Nr. 372 “Elektronisko cigarešu uzpildes mehānisma tehniskie standarti”, ciktāl tie nav pretrunā ar Tabakas likumu. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Elektronisko smēķēšanas ierīču un uzpildes tvertņu ražotāji un importētāji. Latvijas Republikas iedzīvotāji.  |
| 2. | Tiesiskā regulējuma ietekme uz tautsaimniecību un administratīvo slogu | Regulējumam būs pozitīva ietekme uz sabiedrības veselību, jo uzpildes mehānisma mērķis ir mazināt nikotīnu saturošā vai nikotīnu nesaturoša šķidruma nokļūšanu uz ādas vai lietošanu tam neparedzētajā veidā. Atbilstoši Finanšu ministrijas sniegtajai informācijai, 2019.gadā 2/3 no tirgū esošā elektronisko smēķēšanas ierīču uzpildes šķidruma ir nikotīnu nesaturošs. |
| 3. | Administratīvo izmaksu monetārs novērtējums | Nav |
| 4. | Atbilstības izmaksu monetārs novērtējums | Nav |
| 5. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Ar noteikumu projektu tiek ieviests Eiropas Komisijas 2016.gada 14.aprīļa īstenošanas lēmums 2016/586 par tehniskajiem standartiem elektronisko cigarešu uzpildes mehānismam  |
| 2. | Citas starptautiskās saistības | Nav |
| 3. | Cita informācija | Noteikumu projektā ietvertās normas izriet no Eiropas Komisijas 2016.gada 14.aprīļa īstenošanas lēmuma 2016/586 par tehniskajiem standartiem elektronisko cigarešu uzpildes mehānismam, kas izdots saskaņā ar Eiropas Parlamenta un Padomes 2014.gada 19.maija direktīvas 2014/40/ES par dalībvalstu normatīvo un administratīvo aktu tuvināšanu attiecībā uz tabakas un saistīto izstrādājumu ražošanu, noformēšanu un pārdošanu un ar ko atceļ Direktīvu 2001/37/EK 20.panta 13.punktu, kurā Eiropas Komisija tiek deleģēta izdot īstenošanas aktu par elektronisko cigarešu uzpildes mehānisma tehniskajiem standartiem.  |

|  |
| --- |
| **1.tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | ***Eiropas Komisijas 2016.gada 14.aprīļa īstenošanas lēmuma 2016/586 par tehniskajiem standartiem elektronisko cigarešu uzpildes mehānismam***  |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību - pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) - kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| **1.pants** | 1. punkts  | Pārņemts pilnībā  | Paredz stingrākas prasības, jo attieksies ne tikai uz elektroniskajām cigaretēm, bet arī uz elektroniskās smēķēšanas ierīcēm, kas pildītas ar nikotīnu nesaturošu šķidrumu. Šādas prasības tiek noteiktas, jo neatkarīgi no tā vai elektroniskās smēķēšanas ierīce ir ar nikotīnu saturošu vai nikotīnu nesaturošu šķidrumu, lietošanas veids ir vienāds. Turklāt, jebkura veida elektroniskās smēķēšanas ierīces lietošana rada kaitējumu cilvēka veselībai.  |
| **2.pants** |
| 1.punkts a)  | 2.1.punkts | Pārņemts pilnībā | Paredz stingrākas prasības, jo attieksies ne tikai uz elektroniskajām cigaretēm, bet arī uz elektroniskās smēķēšanas ierīcēm, kas pildītas ar nikotīnu nesaturošu šķidrumu. Šādas prasības tiek noteiktas, jo neatkarīgi no tā vai elektroniskās smēķēšanas ierīce ir ar nikotīnu saturošu vai nikotīnu nesaturošu šķidrumu, lietošanas veids ir vienāds. Turklāt, jebkura veida elektroniskās smēķēšanas ierīces lietošana rada kaitējumu cilvēka veselībai. |
| 1.punkts b)  | 2.2.punkts | Pārņemts pilnībā | Paredz stingrākas prasības, jo attieksies ne tikai uz elektroniskajām cigaretēm, bet arī uz elektroniskās smēķēšanas ierīcēm, kas pildītas ar nikotīnu nesaturošu šķidrumu. Šādas prasības tiek noteiktas, jo neatkarīgi no tā vai elektroniskās smēķēšanas ierīce ir ar nikotīnu saturošu vai nikotīnu nesaturošu šķidrumu, lietošanas veids ir vienāds. Turklāt, jebkura veida elektroniskās smēķēšanas ierīces lietošana rada kaitējumu cilvēka veselībai. |
| 2.punkts | 3., 4. un 5.punkts  | Pārņemts pilnībā | Paredz stingrākas prasības, jo attieksies ne tikai uz elektroniskajām cigaretēm, bet arī uz elektroniskās smēķēšanas ierīcēm, kas pildītas ar nikotīnu nesaturošu šķidrumu. Šādas prasības tiek noteiktas, jo neatkarīgi no tā vai elektroniskās smēķēšanas ierīce ir ar nikotīnu saturošu vai nikotīnu nesaturošu šķidrumu, lietošanas veids ir vienāds. Turklāt, jebkura veida elektroniskās smēķēšanas ierīces lietošana rada kaitējumu cilvēka veselībai. |
| **3.pants** | Netiek pārņemts, jo attiecas uz lēmuma adresātu  | Netiek pārņemts, jo attiecas uz lēmuma adresātu | Netiek pārņemts, jo attiecas uz lēmuma adresātu |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? | Nav  |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | 2018.gada 30.jūlijā Eiropas Komisijas TRIS sistēmā tika iesniegts saskaņošanai likumprojekts “Grozījumi Tabakas izstrādājumu, augu smēķēšanas produktu, elektronisko smēķēšanas ierīču un to šķidrumu aprites likumā” (2018/348/LV), kurš paredzēja noteikt nikotīnu nesaturošām elektroniskās smēķēšanas ierīcēm un to uzpildes šķidrumiem tādas pašas prasības laišanai tirgū kā elektroniskajām cigaretēm un to uzpildes flakoniem. Eiropas Komisija saskaņoja minēto likumprojektu neizsakot iebildumus prasību attiecināšanai arī uz nikotīnu nesaturošām elektroniskās smēķēšanas ierīcēm un to uzpildes šķidrumiem |
| Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts tiks izsludināts publiskajai apspriešanai |
| 2. | Sabiedrības līdzdalība projekta izstrādē |  |
| 3. | Sabiedrības līdzdalības rezultāti |  |
| 4. | Cita informācija |  |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Veselības inspekcija |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav |
| 3. | Cita informācija | Nav |

Veselības ministre I.Viņķele

Voitkeviča 67876095

lilita.voitkevica@vm.gov.lv